Document ID: 31994R3332

ΚΑΝΟΝΙΣΜΟΣ (ΕΚ) αριθ. 3332/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΟΚ) αριθ. 2137/93 για τον καθορισμό των επιστροφών κατά την εξαγωγή στον αμπελοοινικό τομέα και του κανονισμού (ΕΟΚ) αριθ. 2253/92 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα του αμπελοοινικού τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1891/94 (2), και ιδίως το άρθρο 56 παράγραφος 4,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (4), και ιδίως το άρθρο 3 παράγραφος 4 και το άρθρο 7 παράγραφος 2,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (5), όπως τροποποιήθηκε τελευταία από τον κανονισμό (ΕΚ) αριθ. 3115/94 της Επιτροπής (6), και ιδίως το άρθρο 15,
Εκτιμώντας:
ότι ο κανονισμός (ΕΟΚ) αριθ. 2658/87 θέσπισε μία ονοματολογία των εμπορευμάτων εφεξής ονομαζομένη "συνδυασμένη ονοματολογία", για να ανταποκριθεί συγχρόνως στις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας-
ότι το άρθρο 12 του κανονισμού (ΕΟΚ) αριθ. 2658/87 θεσπίζει ότι η Επιτροπή εγκρίνει κάθε χρόνο ένα κανονισμό, ο οποίος εφαρμόζεται από την 1η Ιανουαρίου του επομένου έτους, που περιλαμβάνει την πλήρη διατύπωση της συνδυασμένης ονοματολογίας και τους σχετικούς αυτόνομους και συμβατικούς δασμούς του κοινού δασμολογίου, όπως προκύπτει από τα μέτρα που έχουν θεσπισθεί από το Συμβούλιο ή την Επιτροπή-
ότι επιβάλλεται, συνεπώς, να δοθούν οι περιγραφές των εμπορευμάτων και οι αριθμοί των δασμολογικών υποδιαιρέσεων που εμφαίνονται στον κανονισμό (ΕΟΚ) αριθ. 2137/93 της Επιτροπής της 28ης Ιουλίου 1993 περί του καθορισμού των επιστροφών κατά την εξαγωγή στον αμπελοοινικό τομέα και την κατάργηση του κανονισμού (ΕΟΚ) αριθ. 646/86 (7), όπως τροποποιήθηκε τελευταία από τον κανονισμό (ΕΚ) αριθ. 2938/94 (8), και στον κανονισμό (ΕΟΚ) αριθ. 2253/92 της Επιτροπής της 31ης Ιουλίου 1992 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα του αμπελοοινικού τομέα (9), όπως τροποποιήθηκε τελευταία από τον κανονισμό (ΕΚ) αριθ. 1818/94 (10), σύμφωνα με τους όρους της συνδυασμένης ονοματολογίας- ότι οι προσαρμογές αυτές δεν συνεπάγονται τροποποιήσεις επί της ουσίας-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2137/93 αντικαθίσταται από το παράρτημα Ι του παρόντος κανονισμού.
Άρθρο 2
Τα παραρτήματα Ι και ΙΙ του κανονισμού (ΕΟΚ) αριθ. 2253/92 αντικαθίστανται, αντιστοίχως, από τα παραρτήματα ΙΙ και ΙΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1994.

Labels: 3
17
18
6